Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 981

19. IRÁNYVONAL CSÖKKENTENI KELL A MUNKAER ŐPIACI HELY- ZET TEKINTETÉBEN MUTATKOZÓ NEMENKÉNTI KÜLÖNBSÉGEKET A tagállamoknak és a szociális partnereknek az egyenlő esélyek iránti elkötelezettségüket úgy kell kifejezésre juttatniuk, hogy elősegítik a nők magasabb foglalkoztatási arányát. Arra is figyelmet kell fordítani, hogy mennyire nagy aránytalanságok vannak az egyes gazdasági szektorokban, foglalkozásokban a női és férfi munkavállalók előfordulási gyakoriságában. Javítani kell a nők karrierépítési lehetőségeit. A tagállamok: megkísérlik csökkenteni a férfiak és nők munkanélküliségi arányának különbségét, mégpedig úgy, hogy aktívan támogatják a női foglalkoztatás bővülését, továbbá olyan intézkedéseket hoznak, amelyek megfordítják a nők alulreprezentált jelenlétét egyes gazdasági szektorokban vagy foglalkozási ágakban. Pozitív lépéseket tesznek annak érdekében, hogy azonos munkáért azonos bért kapjanak, hasonló értékű munkát végezhessenek, és megszűnjenek a férfi és női bérek közötti különbségek. A tagállamok a nők előrehaladása érdekében fokozott mértékben alkalmaznak intézkedéseket. A Kormány célja — a súlypontokat érintően — részben eltér az Unióban megfogalmazottaktól. A munkanélküliségi mutatók szempontjából a nők jobb helyzetben vannak, mint a férfiak. Ugyanakkor egyes szakmákban alulreprezentáltak és a családban jelentkező többletterheik miatt nem rendelkeznek egyenlő esélyekkel a munkaerőpiacon. Esetenként a bérek tekintetében és a munkaerő-felvételeknél is megnyilvánulnak diszkriminációs tendenciák. Ebből következően a cél a férfiak és nők kiegyensúlyozott jelenlétének biztosítása egyes foglalkozásokban és szakmákban, valamint az esetenként megnyilvánuló diszkriminációt megszüntető jogi környezet és társadalmi feltételek kialakítása. Indoklás A nők munkaerőpiaci helyzetének megkülönböztetett javítását az alábbiak indokolják: Az aktív kereső nők aránya jelentősen visszaesett, a nem-foglalkoztatottak (inaktívak, eltartottak, munkanélküliek) száma ugrásszerűen megnövekedett. A hazai nők munkavállalása a fejlett piacgazdaságok szintje alatti, azonban a ledolgozott munkaidő volumenét tekintve nálunk magasabb foglalkoztatottságot jelent az összehasonlításba vont országokénál, mivel nálunk nem jelentős a részmunkaidős foglalkoztatás. A munkanélküli férfiak száma az utóbbi időben csökken, a nőké szintén. Számítani kell azonban arra, hogy az államháztartási és közigazgatási reform keretében meghirdetett racionalizálás rontja a nők eddigi jobb munkahelymegtartó képességét. Azonos munka elvégzése esetén a férfiaknál tapasztalható kereseti előny — a kereseti olló szűkülése ellenére is — továbbra is mutatkozik. Hazánkban kialakult hagyományok szerint a családok életében a nők szerepvállalása hangsúlyosabb, ezért esetükben gyakoribb a hosszabb távollét után történő visszatérés a munkaerőpiacra, mely az esetek jelentős részében problémákat hoz a felszínre. A munkahely és a család igényeinek egyeztetése és együttes kielégítése fizikailag és lelkileg is nagy megterheléssel jár. A munkaerőpiacon a nők egyes csoportjai (pl. szülőképes korú gyermektelenek, többgyermekesek, 2000/52. szám idősebb nők) foglalkoztatásával kapcsolatosan diszkrimináció is megfigyelhető. Korábbi kormányzati intézkedések A munkaviszonyra vonatkozó szabály a fiatalkorút, a terhes nőt, a kisgyermekes anyát/szülőt munkajogi védelemben részesíti, illetve munkaidő-kedvezményt biztosít részükre. A szülő és a munkavállalói szerep összehangolása szempontjából különösen fontos a gyermekgondozási szabadságról visszatérő szülő (többségben anya) harmonikus visszailleszkedésének elősegítése, ezért az újból munkába álló szülőt a munkajog fokozottan védi. A gyakorlatban azonban ez a védelem gyakran csak formális. Az állampolgárok figyelmének felkeltése, aktivitásának növelése érdekében a Szociális és Családügyi Minisztérium ingyenes jogi tanácsadást indított a munkahelyi hátrányos megkülönböztetés orvoslására és megelőzésére. Tapasztalatok szerint élénk az érdeklődés a gyesről visszatéréssel kapcsolatban, valamint a bérbeli hátrányos megkülönböztetést érintően. Több olyan aktív támogatási eszköz és program működik, amely kifejezetten a nők, illetve a kisgyermekes szülők munkaerőpiaci esélyeit növeli. Ilyenek: a nők munkában maradását biztosító részmunkaidős foglalkoztatás, a nők munkába helyezését támogató részmunkaidős foglalkoztatási program, valamint a távmunka program. E programok azonban parciális hatásúak, érdemi javulást ez ideig nem eredményezhettek. Képzést indítottak a munkaügyi felügyelők és szakszervezeti vezetők részére, az esélyegyenlőség munkahelyi megvalósulásának elősegítésére. Szükséges akciók A nők támogatására indított kísérleti foglalkoztatási, képzési programokat ki kell értékelni, és ezt követően kell dönteni a szélesebb körű elterjesztésükről. A programok továbbfejlesztésénél kiemelten kell törekedni a gyerekes anyák, valamint a nyugdíjkorhatár közelében lévők munkaerőpiaci esélyeinek növelésére. A diszkrimináció megszüntetése érdekében a meglévő jogi szabályozást szigorúbbá kell tenni, valamint a jogi eszközöket, szankciókat szélesebb körben és demonstratív módon (pl. próbaperek, munkaügyi ellenőrzés) kell alkalmazni. Szükséges, hogy a szociális partnerek is tegyenek lépéseket annak érdekében, hogy a nők foglalkoztatási struktúrájának pozíciója javuljon, azonos munkáért azonos bér elv érvényesüljön. Mutatók — Férfi-női munkanélküliségi ráta alakulása. — Férfi-női foglalkoztatási mutatók. — Férfiak és nők koncentrációja tevékenységi és foglalkoztatási csoportok szerint. — Női keresetek aránya a férfiak keresetének százalékában, az összehasonlítható munkakörökben.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes